b'\n_START_ARTICLE_\nGramnegativna bakterija\n_START_PARAGRAPH_\nGramnegativne bakterije ali tudi po Gramu negativne bakterije so tiste bakterije, ki se v postopku barvanja po Gramu le prehodno obarvajo z metilvijoli\xc4\x8dnim, kasnej\xc5\xa1e spiranje z acetonom in etanolom pa jih razbarva. Vzrok razbarvanja ti\xc4\x8di v sestavi njihove celi\xc4\x8dne stene. Obarvajo se pa rde\xc4\x8de z diferencialnim barvilom fuksinom._NEWLINE_\xc5\xa0tevilne vrste gramnegativnih bakterij so patogene, torej zmo\xc5\xbene izzvati bolezensko stanje v gostiteljevem organizmu. Nosilci patogenosti so pogosto lipopolisaharidi, ki jih vsebuje celi\xc4\x8dna stena in jih imenujemo tudi endotoksini.'